ലാ പാസിൽ നടന്ന ഗ്രേഡ് -2 ടൂർണമെന്റിൽ സിംഗിൾസ്, ഡബിൾസ് കിരീടങ്ങൾ ഒരമിച്ചു നേടിക്കൊണ്ട് ബിയങ്ക ആൻഡ്രിസ്ക്യൂ സീസൺ ആരംഭിച്ചു. രണ്ടാഴ്ചയ്ക്ക് ശേഷം കോർഡോബയിൽ നടന്ന ഗ്രേഡ് 2 ടൂർണമെന്റിൽ അവർ തന്റെ മൂന്നാമത്തെ ജൂനിയർ ഡബിൾസ് കിരീടം നേടി. ഫ്രഞ്ച് ഓപ്പണിൽ ആൻഡ്രിസ്ക്യൂ തന്റെ ആദ്യ ജൂനിയർ ഗ്രാൻസ്ലാമിന് യോഗ്യത നേടിയെങ്കിലും പെൺകുട്ടികളുടെ സിംഗിൾസിലെ ആദ്യ റൌണ്ടിൽ റണ്ണറപ്പായ അന്ന കലിൻസ്കായയോടും പെൺകുട്ടികളുടെ ഡബിൾസിൽ രണ്ടാം റൗണ്ടിലും പരാജയപ്പെട്ടു. വിംബിൾഡണിൽ പെൺകുട്ടികളുടെ സിംഗിൾസിലെ ആദ്യ റൌണ്ടിലും പെൺകുട്ടികളുടെ ഡബിൾസിൽ രണ്ടാം റൌണ്ടിലും അവർ പുറത്തായി. ഓഗസ്റ്റിൽ ഗാറ്റിന്യൂവിൽ നടന്ന അവരുടെ ആദ്യത്തെ പ്രൊഫഷണൽ ടൂർണമെന്റായ ഒരു 25 കെ സീരീസ് മത്സരത്തിൽ 429-ാം നമ്പർ എലിസബത്ത് ഹാൽബാവർ, 288-ാം നമ്പർ ബാർബോറ സ്റ്റെഫ്കോവ, 206-ാം നമ്പർ ഷുക്കോ അയാമ, 275-ാം നമ്പർ വിക്ടോറിയ റോഡ്രിഗ്വെസ് എന്നിവരെ പരാജയപ്പെടുത്തിക്കൊണ്ട് ആൻഡ്രിസ്ക്യൂ ഫൈനലിലേക്ക് മുന്നേറി. ഫൈനലിൽ 155-ാം നമ്പർ അലക്സാ ഗ്ലാച്ച് അവരെ പരാജയപ്പെടുത്തി. സെപ്റ്റംബർ ആദ്യം, ക്യൂബെക്കിലെ റെപെന്റിഗ്നിയിൽവച്ച് നാട്ടുകാരിയായ റോബിലാർഡ്-മില്ലറ്റിനെതിരായ വിജയത്തോടെ അവർ തന്റെ ആദ്യത്തെ ജൂനിയർ ഗ്രേഡ് 1 കിരീടം നേടി. യുഎസ് ഓപ്പൺ ഗേൾസ് സിംഗിൾസ് മത്സരത്തിന്റെ ആദ്യ റൌണ്ടിൽ അവർ പരാജയം രുചിച്ചു. ഡിസംബറിൽ, 15 വയസ്സു പ്രായമുള്ളപ്പോൾ, 2009 ൽ ഗബ്രിയേല ഡാബ്രോവ്സ്കിക്ക് ശേഷം ഒരു ഗ്രേഡ്-എ ടൂർണമെന്റായ അണ്ടർ 18 ഓറഞ്ച് ബൗൾ നേടിയ ആദ്യത്തെ കാനഡക്കാരിയായി. 1984–85ൽ മേരി ജോ ഫെർണാണ്ടസിന് ശേഷംഅടുത്തടുത്ത വർഷങ്ങളിൽ അണ്ടർ 16, 18 വയസ്സിന് താഴെയുള്ള കിരീടങ്ങൾ നേടുന്ന ആദ്യ താരമായി അവർ മാറി; ക്രിസ് എവർട്ട് ഈ നേട്ടം കൈവരിച്ച മറ്റൊരു താരമാണ്.

2015: ITF അരങ്ങേറ്റം
2019: കുതിപ്പു വർഷം, രണ്ട് പ്രീമിയർ ടൈറ്റിലുകൾ, ആദ്യത്തെ പ്രധാന ശീർഷകം
സ്വകാര്യജീവിതം
2014: ജൂനിയർ വിജയം